Maatietopalvelu

Kyselyvastaus

**Asiakirjan tunnus:** KT1003

**Päivämäärä**: 26.2.2025

**Julkisuus:** Julkinen

**Ukraina / Asepalvelusjärjestelmä, liikekannallepano, liikekannallepanon välttely, vaihtoehtoinen palvelus**

**Ukraine / Military service system, mobilization, evading mobilization, alternative service**

Kysymykset

1. Tiivis kuvaus Ukrainan asepalvelusjärjestelmästä ja liikekannallepanosta vuoden 2022 Venäjän hyökkäyssotaan liittyen  
2. Onko liikekannallepanoa vältteleville henkilöille määrätty rikosoikeudellisia seuraamuksia?  
3. Onko liikekannallepanon välttelijöihin tai liikekannallepanon välttelystä tuomittuihin raportoitu kohdistuneen oikeudenloukkauksia? Onko rangaistuskäytäntöihin liittyen raportoitu oikeudenloukkauksista?  
4. Onko vakaumuksellisista syistä aseista kieltäytyvillä mahdollisuus välttää liikekannallepano tai asepalvelus kokonaan?

Questions

1. Summary of Ukraine’s military service system and mobilization in relation to Russia’s 2022 invasion of Ukraine   
2. Have criminal penalties been imposed on individuals evading mobilization?  
3. Have there been reports of infringements against individuals evading mobilization or those convicted for doing so? Have any violations been reported in relation to the punishment practices?  
4. Can conscientious objectors avoid mobilization or military service altogether?

Tässä kyselyvastauksessa käsitellään liikekannallepanoa ainoastaan Ukrainan tällä hetkellä hallinnoimilla alueilla.

# Tiivis kuvaus Ukrainan asepalvelusjärjestelmästä ja liikekannallepanosta vuoden 2022 Venäjän hyökkäyssotaan liittyen

Asepalvelusjärjestelmä

Ukrainan perustuslain 65 §:n mukaan isänmaan, itsenäisyyden ja Ukrainan alueellisen koskemattomuuden suojeleminen sekä sen valtiollisten symbolien kunnioittaminen on Ukrainan kansalaisten velvollisuus. Kansalaiset suorittavat asepalveluksen lain mukaisesti.[[1]](#footnote-1) Asevelvollisuutta ja liikekannallepanoa koskevissa laeissa määritellään Ukrainan asevelvollisuutta koskevat yleiset periaatteet.[[2]](#footnote-2) Asevelvollisuutta käsittelevän lain mukaan kaikkien miespuolisten Ukrainan kansalaisten on rekisteröidyttävä asevelvollisuusrekisteriin sinä vuonna, kun he täyttävät 17 vuotta.[[3]](#footnote-3) Asepalveluksen suorittamisen enimmäisikä vaihtelee 45 ja 65 vuoden välillä sotilasarvosta riippuen.[[4]](#footnote-4)

Venäjän hyökättyä täysimittaisesti Ukrainaan 24.2.2022 Ukrainan presidentti Volodymyr Zelenskyi julisti maahan sotatilan sekä yleisen liikekannallepanon.[[5]](#footnote-5) Ukrainan kansanedustuslaitos eli korkein neuvosto (ukr. Верховна Рада; transl. Verh’ovna Rada) on toistuvasti jatkanut sotatilan ja yleisen liikekannallepanon voimassaoloa, minkä seurauksena ne ovat jatkuneet keskeytyksettä Ukrainassa sodan alkamisesta lähtien.[[6]](#footnote-6)

Venäjän hyökkäyksen alettua varusmiespalvelus keskeytettiin Ukrainassa sotatilalain voimassaolon ajaksi.[[7]](#footnote-7) Aiemmin varusmiespalvelus oli pakollinen kaikille 18 vuotta täyttäneille miehille siihen saakka, kun he täyttivät 27 vuotta. Palvelusaika oli yleensä 18 kuukautta, mutta 12 kuukautta maisterin tutkinnon suorittaneille.[[8]](#footnote-8)

Jo ennen sodan alkamista Ukrainan hallitus oli suunnitellut varusmiespalveluksen lakkauttamista ja korvaamista toisenlaisella sotilaskoulutuksella. Tammikuussa 2022 presidentti Zelenskyi allekirjoitti asetuksen, jolla varusmiespalvelus määrättiin lakkautettavaksi Ukrainassa vuoden 2024 alusta lähtien. Huhtikuussa 2024 Ukrainan korkein neuvosto sääti niin sanotun uuden mobilisaatiolain, joka astui voimaan toukokuussa 2024. Kyseessä ei ole yksittäinen uusi laki vaan useampi lakimuutos. Lakimuutosten myötä varusmiespalvelus korvattiin uudenlaisella, kestoltaan lyhyemmällä sotilaskoulutuksella. Sen suorittaminen on pakollista 18 vuotta täyttäneille miehille siihen saakka, kun he täyttävät 25 vuotta. Naisille sen suorittaminen on vapaaehtoista. Sotilaskoulutus järjestetään kahdessa eri muodossa. Korkeakouluopiskelijat suorittavat ”yleisen sotilaallisen peruskoulutuksen” (ukr. базова загальновійськова підготовка, БЗВП; transl. bazova zahalnovijskova pidhotovka, BZVP) opintojen yhteydessä korkeakoulussa. Yleinen sotilaallinen peruskoulutus otetaan käyttöön 1.9.2025 alkaen korkeakouluissa Ukrainassa. Jos henkilö ei opiskele korkeakoulussa, suorittaa hän ”perusasepalveluksen” (ukr. базова військова служба; transl. bazova vijskova služba). Perusasepalveluksen suorittamisen yksityiskohdat ovat vielä epäselviä. Asepalveluslain mukaan palvelusaika on rauhan aikana viisi kuukautta ja sotatilan aikana kolme kuukautta. Laissa määritellään myös palveluksesta vapautuksen saamisen tai palveluksen lykkäämisen edellytykset. Huomionarvoista on, että yleisen sotilaallisen peruskoulutuksen tai perusasepalveluksen suorittamisesta huolimatta henkilöä ei voida mobilisoida ennen, kun hän on täyttänyt 25 vuotta. Syyskuusta 2026 lähtien perusasepalveluksen suorittamista edellytetään valtion virastoissa, paikallisviranomaisissa, poliisissa ja syyttäjänvirastossa työskenteleviltä.[[9]](#footnote-9)

Ukrainan korkein neuvosto on hyväksynyt useita eri lakimuutoksia, jotka vaikuttavat liikekannallepanoon.[[10]](#footnote-10) Toukokuussa 2024 voimaan astuneen uuden mobilisaatiolain myötä kaikkien 18–60-vuotiaiden miesten, myös ulkomailla olevien, oli päivitettävä sotilasrekisteritietonsa 60 päivän kuluessa lain voimaantulosta. Miesten on myös aina kannettava mukanaan sotilasrekisteröintiasiakirjojaan ja esitettävä ne pyydettäessä viranomaisille, kuten poliisille tai rekrytointikeskuksen[[11]](#footnote-11) työntekijöille.[[12]](#footnote-12)

Keitä liikekannallepano koskee?

Ukrainassa mobilisoidaan pääasiassa 25–60-vuotiaita miehiä. Värväysikä laskettiin 25 vuoteen vuonna 2024. Kuitenkin myös 18–25-vuotiaita miehiä voidaan mobilisoida, jos he ovat palvelleet armeijassa, tai jos he ovat valmistuneet korkeakoulun sotilaslaitokselta ja saaneet sitä kautta reservin upseerin arvon. Tämän lisäksi alle 25-vuotiaat miehet, jotka on aiemmin todettu rajoitetusti palveluskelpoisiksi ja vapautettu rauhanajan palveluksesta, voidaan mobilisoida. Tällä hetkellä Ukrainassa on käsittelyssä lakiehdotus, jolla alle 25-vuotiaiden, aiemmin rajoitetusti palveluskelpoisiksi todettujen miesten mobilisoiminen kiellettäisiin.[[13]](#footnote-13) Tanskan maahanmuuttoviraston maaliskuussa 2024 julkaisemassa, Ukrainan mobilisaatiota käsittelevässä raportissa todetaan, että Ukrainassa mobilisoidaan vain 18–60-vuotiaita miehiä eikä ketään tämän ryhmän ulkopuolelta, ellei se tapahdu vapaaehtoisesti.[[14]](#footnote-14)

Ukrainan asevelvollisuutta ja asepalvelusta käsittelevä laki edellyttää lääketieteen tai farmasian alan tutkinnon suorittaneita naisia rekisteröitymään sotilasrekisteriin. Lisäksi naiset, joilla on erikoisala tai ammatti, joka vastaa sotilasrekisterissä määriteltyjä erikoisaloja, voivat halutessaan liittyä sotilasrekisteriin. Sotilasrekisteriin rekisteröityminen koskee vain 18–60-vuotiaita naisia, jotka ovat terveydentilaltaan palveluskelpoisia.[[15]](#footnote-15)

Ukrainan asevelvollisuutta ja asepalvelusta käsittelevän lain 1 §:n 12. momentin mukaan sotilasrekisterissä olevat naiset voivat tulla kutsutuiksi asepalvelukseen tai osallistua valtion puolustuksen tukitehtäviin sotatilan aikana vapaaehtoisesti. Myös rauhan aikana naisia voidaan värvätä asepalvelukseen tai reservipalvelukseen ainoastaan vapaaehtoisesti.[[16]](#footnote-16) Naisia voidaan siis värvätä mobilisaationkin aikana armeijaan vain heidän vapaaehtoisella suostumuksellaan. Tarkennus palvelukseen kutsumisen vapaaehtoisuudesta sotatilan aikana lisättiin lakiin huhtikuussa 2024.[[17]](#footnote-17)

Tanskan maahanmuuttoviraston maaliskuussa 2024 julkaisemassa, Ukrainan mobilisaatiota käsittelevässä raportissa todetaan, että haastateltujen lähteiden mukaan naisten sotilasrekisteröinti ei johda automaattiseen mobilisaatioon. Naisilta ei edellytetä asepalveluksen suorittamista, mutta he voivat liittyä armeijaan vapaaehtoisesti. Haastatellun humanitaarisen kansalaisjärjestön mukaan yhtään ukrainalaista naista ei ole värvätty väkisin. Tästä poiketen asevoimien palveluksessa oleville ja heidän perheilleen oikeudellista apua tarjoava kansalaisjärjestö Legal Hundred totesi Tanskan maahanmuuttoviraston haastattelussa marraskuussa 2023, että on olemassa esimerkkejä naisista, jotka on mobilisoitu ilman heidän vapaaehtoista suostumustaan 24.2.2022 jälkeen. Legal Hundred ei kuitenkaan antanut tarkempaa tietoa asiasta.[[18]](#footnote-18)

Lykkäys tai vapautus liikekannallepanon nojalla suoritettavasta palveluksesta

Liikekannallepanoa koskevan lain 23 §:ssä määritellään, missä tilanteissa henkilölle voidaan myöntää lykkäys tai vapautus asepalveluksen suorittamisesta liikekannallepanon aikana. Laissa on listattu useita palveluksen välttämiseen oikeuttavia syitä, jotka liittyvät pääasiassa henkilön terveydentilaan, perhetilanteeseen, koulutukseen tai työpaikkaan.[[19]](#footnote-19) Tanskan maahanmuuttoviraston mukaan laissa ei ole selkeää eroa vapautuksen ja lykkäyksen välillä.[[20]](#footnote-20)

Lykkäystä tai vapautusta haettaessa henkilön tulee toimittaa rekrytointikeskukseen tarvittavat asiakirjat hakuperusteesta riippuen. Hakemus on toimitettava ennen kuin lopullinen päätös mobilisaatiosta on tehty. Mobilisaatiopäätöksen tekemisen jälkeen lykkäyksen tai vapautuksen saaminen on vaikeaa. Tanskan maahanmuuttoviraston haastattelemien kolmen lähteen mukaan vapautusperusteiden säännöt ja käytännöt näyttävät olevan yleisesti voimassa, ja Ukrainan sotilasviranomaiset noudattavat niitä. Toisaalta samat lähteet mainitsivat, että on olemassa joitakin väärinkäytöksiä ja esimerkkejä henkilöistä, jotka on mobilisoitu huolimatta siitä, että heillä oli virallisesti vapautusperuste. Eräässä julkisen skandaalin aiheuttaneessa tapauksessa epilepsiaa sairastanut henkilö mobilisointiin, minkä jälkeen hän kuoli sotilaskoulutuksen aikana. Legal Hundred -kansalaisjärjestön mukaan rekrytointikeskusten väärinkäytökset ja menettelyrikkomukset eivät ole systemaattinen ongelma, mutta niitä esiintyy kuitenkin suhteellisen usein. Alueellisia eroja sääntöjen noudattamisessa eri rekrytointikeskusten välillä on havaittavissa. Maaseutualueilla on ollut enemmän esimerkkejä mobilisaatiomenettelyjen rikkomisista verrattuna suurempiin kaupunkialueisiin, joissa ihmisillä on useammin mahdollisuus lakiasiantuntijoiden palveluihin tai mahdollisuus hyödyntää mediahuomiota. Raportissa kuitenkin todetaan, että New York Times -lehden artikkelin mukaan ongelma on yleinen koko maassa, ja sitä esiintyy erityisesti köyhemmissä yhteiskuntaluokissa. On myös ollut tapauksia, joissa rekrytointikeskukset ovat painostaneet palvelukseen liittymään myös henkilöitä, joilla on vapautukseen oikeuttavat asiakirjat. Tanskan maahanmuuttoviraston haastatteleman humanitaarisen kansalaisjärjestön mukaan ihmisten on tiedettävä oikeutensa ja aktiivisesti huolehdittava tarvittavien asiakirjojen hankkimisesta, jotta heitä ei kutsuttaisi palvelukseen.[[21]](#footnote-21)

Ukrainan oikeusasiamiehen julkaisemassa, vuotta 2023 käsittelevässä raportissa todetaan, että on useita tapauksia, joissa kansalaisten oikeuksia vapautukseen tai lykkäykseen asepalveluksesta mobilisoinnin aikana on rikottu. Rikkomukset johtuvat siitä, että virkamiehet ovat asiakirjanäytöstä huolimatta kutsuneet asepalvelukseen sellaisia henkilöitä, joilla on terveydentilan tai perhesyiden vuoksi laillinen oikeus vapautukseen tai lykkäykseen. Raportin mukaan on todettu tapauksia, joissa rekrytointikeskukset eivät ole noudattaneet lakia mobilisointitilanteissa. Esimerkkeinä mainitaan muun muassa uhkailu ja väkivallan käyttö, laittomat pidätykset ja henkilöiden vieminen väkisin rekrytointikeskuksiin. Vuoden 2023 aikana oikeusasiamies sai yli 1 500 valitusta ja ilmoitusta oikeuksien rikkomisesta mobilisoinnin ja sotilaslääketieteellisen lautakunnan tarkastuksen aikana. Rekrytointikeskusten sotilaslääketieteelliset lautakunnat eivät kaikissa tapauksissa ole noudattaneet lakia, jonka mukaan asepalvelukseen voidaan kutsua vain terveydentilaltaan sopivat henkilöt. Esimerkiksi monissa tapauksissa lääkärintarkastukset tehtiin huolimattomasti ilman tarvittavia asiantuntijoita, ja ne suoritettiin pääasiassa rekrytointikeskuksissa, jotka eivät olleet soveltuvia lääkärintarkastusten suorittamiseen. Päätöksissä ei huomioitu mobilisoitavan terveydentilaa koskevia asiakirjoja eikä lisätutkimuksia tehty. Tämän seurauksena terveydentilan perusteella palveluskelpoisiksi on tunnustettu henkilöitä, joilla oli vakavia tartuntatauteja tai syöpäsairauksia sekä vammaisia henkilöitä.[[22]](#footnote-22)

Liikekannallepanon aikana lykkäykseen tai vapautukseen oikeuttavia perusteita on kiristetty lainsäädännössä.[[23]](#footnote-23) Huhtikuussa 2024 lainsäädännöstä poistettiin rajoitetusti palveluskelpoisen palveluskelpoisuusluokka. Aiemmin rajoitetusti palveluskelpoisiksi todettujen tuli käydä uudelleen sotilaslääketieteellisen lautakunnan arviossa päivittämässä palveluskelpoisuusluokkansa 5.2.2025 mennessä.[[24]](#footnote-24)

Tällä hetkellä Ukrainan lainsäädännössä ei ole määritelty tiettyä aikaa, jonka jälkeen palveluksesta voi vapautua sotatilan aikana. Mobilisoitujen tai sopimussotilaina palvelevien henkilöiden ei sallita lähteä armeijasta sotatilan aikana, vaikka heidän sopimuksensa olisivat jo päättyneet. Sotatilan aikana asepalvelus jatkuu toistaiseksi, ellei 60 vuoden ikärajaa, tai korkeampiarvoisilla upseereilla 65 vuoden ikärajaa, saavuteta, tai ellei henkilöllä ole muita perusteita palveluksesta vapauttamiselle, kuten huono terveydentila, tietynlainen perhetilanne tai vankilatuomio.[[25]](#footnote-25)

Mobilisointikäytännöt

Mobilisaation virallinen menettely on yhdenmukainen koko maassa eikä siinä ole alueellisia eroja.[[26]](#footnote-26) Mobilisointi suoritetaan armeijan rekrytointikeskuksissa, johon henkilön tulee saapua kutsukirjeen vastaanottamisen jälkeen. Sotilaslääketieteellinen lautakunta määrittää lääkärintarkastuksen perusteella henkilön palveluskelpoisuuden. Palvelukseen soveltuviksi todetut henkilöt, joilla ei ole vapautukseen tai lykkäykseen oikeuttavia perusteita, voidaan kutsua palvelukseen välittömästi. Henkilö saa toisen kutsun, jossa ilmoitetaan tarkka aika ja paikka, johon hänen on ilmoittauduttava. Jos rekrytointikeskus katsoo, että henkilön pakeneminen on todennäköistä, upseerit voivat saattaa henkilön kotiin, jotta hän voi kerätä henkilökohtaiset tavaransa, minkä jälkeen henkilö mobilisoidaan välittömästi. Näin saatetaan toimia myös sellaisten henkilöiden kanssa, joilla on haluttua sotilaserikoisosaamista.[[27]](#footnote-27)

Mobilisoitujen henkilöiden on pakko suorittaa sotilaskoulutus, mutta koulutuksen pituus ja luonne riippuvat aiemmasta sotilaskokemuksesta. Mikäli mobilisoiduilla ei ole tuoretta sotilaskokemusta, niin he suorittavat yleensä koulutuksen ennen asevoimien etulinjassa tapahtuvaan palvelukseen lähettämistä.[[28]](#footnote-28) European Bureau for Conscientious Objection -järjestön vuosiraportissa todetaan, että joissakin tapauksessa mobilisoituja lähetetään suoraan rintamalle, mutta useimmiten heidät kuljetetaan ensin sotilaskoulutusleireille.[[29]](#footnote-29) Myös ukrainalaisella Znaj.ua-uutissivustolla todetaan, että on ollut tapauksia, joissa mobilisoituja on yritetty lähettää suoraan taisteluvyöhykkeelle ilman sotilaskoulutusta.[[30]](#footnote-30)

RBK-uutissivustolla helmikuussa 2025 julkaistussa artikkelissa todetaan, että asevelvollisella on oikeus valittaa mobilisointipäätöksestä, jos prosessi on toteutettu lainvastaisesti. Valitusperusteena voi olla esimerkiksi se, että henkilöllä on jokin lykkäykseen tai vapautukseen oikeuttava peruste, jota ei ole huomioitu rekrytointikeskuksessa. Artikkelissa haastatellun lakimiehen mukaan tiedossa on tapauksia, joissa lainvastaisesti tehty mobilisointipäätös on onnistuttu kumoamaan.[[31]](#footnote-31) Tanskan maahanmuuttoviraston haastatteleman Legal Hundred -kansalaisjärjestön mukaan valitusmenettelyt ovat yleensä oikeudenmukaisia, ja pääsääntöisesti valituksissa annettuja ratkaisuja noudatetaan myös käytännössä.[[32]](#footnote-32)

Tanskan maahanmuuttoviraston raportissa todetaan, että korruptio on yleistä monilla aloilla Ukrainassa, ja useimmat haastatellut lähteet ovat yhtä mieltä siitä, että korruptio on yleistä mobilisointiprosesseissa. Korruptio on laajalle levinnyttä kaikilla tasoilla Ukrainan sotilasjärjestelmässä, ja tuhannet ihmiset ovat maksaneet lahjuksia välttääkseen mobilisaation.[[33]](#footnote-33)

Ukrainan armeijan kuvataan kärsivän henkilöstöpulasta.[[34]](#footnote-34) Ukrainan kansallisen turvallisuus- ja puolustusneuvoston sihteeri ilmoitti lokakuussa 2024, että Ukrainassa on tähän mennessä mobilisoitu yhteensä noin 1 050 000 henkilöä. Seuraavien kolmen kuukauden aikana tarkoituksena oli kutsua palvelukseen vielä yli 160 000 henkilöä.[[35]](#footnote-35) Tanskan maahanmuuttoviraston maaliskuussa 2024 julkaisemassa raportissa todetaan, että on vaikea arvioida, onko mobilisoitujen henkilöiden määrässä alueellisia eroja. Tanskan maahanmuuttoviraston haastattelemien lähteiden mukaan rekrytointikeskukset pystyvät mobilisoimaan tehokkaammin pienemmillä paikkakunnilla ja maaseudulla verrattuna suurempiin kaupunkeihin, sillä suuremmissa kaupungeissa on helpompi pakoilla mobilisaatiota. Lisäksi maaseudulla asukkailla ei usein ole tarpeeksi säästöjä lahjoa rekrytointikeskusten virkamiehiä.[[36]](#footnote-36)

# Onko liikekannallepanoa vältteleville henkilöille määrätty rikosoikeudellisia seuraamuksia?

Liikekannallepanon välttelyä voidaan pitää joko hallinnollisena rikkomuksena tai rikoslain mukaisena rikoksena.[[37]](#footnote-37) Hallintolain 210 §:n mukaan sotilasrekisterisääntöjen rikkomisesta ja hallintolain 210-1 §:n mukaan puolustusta, liikekannallepanon valmistelua ja liikekannallepanoa koskevan lainsäädännön rikkomisesta rangaistaan sakkorangaistuksella, jonka suuruus on sotatilan aikana 17 000–25 000 UAH (noin 390–575 euroa). Sakkorangaistuksen suuruutta on nostettu merkittävästi viime vuosien aikana.[[38]](#footnote-38) Rikoslain 336 §:n mukaan asepalveluksen välttelystä liikekannallepanon aikana rangaistaan 3–5 vuoden vankeustuomiolla.[[39]](#footnote-39)

Mobilisoitavan henkilön asettaminen hallinnolliseen tai rikosoikeudelliseen vastuuseen riippuu siitä, missä vaiheessa mobilisointiprosessia ja minkä tyyppisen kutsukirjeen saatuaan hän ei ole täyttänyt velvollisuuksiaan.[[40]](#footnote-40) Asevelvollisille voidaan antaa erilaisia kutsukirjeitä. Henkilö voi saada kutsukirjeen, jolla häntä velvoitetaan saapumaan rekrytointikeskukseen päivittämän sotilasrekisteritietojaan. Jos henkilö ei saavu paikalle tällaisen kutsukirjeen saatuaan, voidaan häntä rangaista hallinnollisesta rikkomuksesta. Sama rangaistus voidaan määrätä, jos henkilö kieltäytyy vastaanottamasta tällaista kutsukirjettä.[[41]](#footnote-41) Asevelvollinen voi myös saada kutsukirjeen sotilaslääketieteellisen lautakunnan tarkastukseen palveluskelpoisuuden selvittämiseksi. Myös tämän kutsukirjeen noudattamatta jättämisen vuoksi voidaan rangaista hallinnollisesta rikkomuksesta sakkorangaistukseen.[[42]](#footnote-42)

Sotilaslääketieteellisen lautakunnan tarkastuksen ja palveluskelpoiseksi toteamisen jälkeen henkilölle annetaan mobilisointimääräys eli niin sanottu taistelukutsukirje, jossa henkilöä edellytetään saapumaan sovittuna aikana sovittuun paikkaan asevoimiin lähettämistä varten. Useimmissa käytetyistä lähteistä todetaan, että ainoastaan tämän kutsukirjeen tarkoituksella noudattamatta jättämisestä voi seurata rikosoikeudellinen vastuu rikoslain 336 §:n nojalla.[[43]](#footnote-43) Toisaalta yhden lähteen mukaan rikosoikeudellinen vastuu voi seurata myös, jos henkilö jättää noudattamatta kutsukirjettä saapua sotilaslääketieteellisen lautakunnan tarkastukseen.[[44]](#footnote-44)

Tanskan kesäkuussa 2023 julkaisemassa tiedonhankintamatkaraportissa todetaan, että kaikki 18–60-vuotiaiden miesten laittomat rajanylitykset voivat olla 336 §:n mukaisia rikoksia, jos on olemassa riittävää näyttöä siitä, että laiton rajanylitys tehtiin liikekannallepanon välttämiseksi.[[45]](#footnote-45)

Hallinto- ja rikoslain mukaisten rangaistusten lisäksi henkilölle voidaan määrätä ajoneuvolla ajamiseen liittyvä rajoitus. Tuomioistuin voi määrätä rajoituksen vasta sen jälkeen, kun rekrytointikeskus on osoittanut, että henkilö ei ole täyttänyt sotilasrekisteriin liittyviä velvoitteitaan. Rekrytointikeskuksen tulee ensin lähettää henkilölle kutsukirje. Jos hän ei noudata kutsukirjettä, voi rekrytointikeskus pyytää poliisia ottamaan henkilö kiinni ja toimittamaan hänet paikalle. Jos poliisi ilmoittaa kirjallisesti, ettei henkilön toimittaminen ole mahdollista, voi rekrytointikeskus lähettää henkilölle postitse vaatimuksen saapua paikalle. Vaatimus on uudenlainen asiakirja, jonka käsite lisättiin lainsäädäntöön huhtikuussa 2024 uuden mobilisaatiolain myötä. Jos henkilö ei saavu vapaaehtoisesti rekrytointikeskukseen 10 kalenteripäivän kuluessa vaatimuksen vastaanottamisesta, voi rekrytointikeskuksen edustaja pyytää tuomioistuinta poistamaan rikoksentekijältä oikeuden kuljettaa ajoneuvoa.[[46]](#footnote-46)

Legal Hundred -kansalaisjärjestön mukaan saatavilla ei ole tilastoja liikekannallepanoa pakoilevien rangaistusten täytäntöönpanosta.[[47]](#footnote-47) Julkisesti saatavilla olevista lähteistä ei tässä vaiheessa ole löydettävissä kattavaa tilastoa määrätyistä rangaistuksista.

RBK-lehden marraskuussa 2024 julkaisemassa artikkelissa haastateltu lakimies toteaa, että tällä hetkellä rikoslain 336 §:n nojalla tuomitaan pääasiassa keskimäärin kolmen vuoden vankeusrangaistuksiin. Mikäli oikeudenkäynnissä todistetaan, että asevelvollisuutta on vältetty tahallisesti, syyllinen tuomitaan mitä todennäköisemmin vankeusrangaistukseen.[[48]](#footnote-48) Sama lakimies toteaa tammikuussa 2025 julkaistussa artikkelissa, että analysoitaessa liikekannallepanon välttelyä koskevia tuomioistuinten päätöksiä voidaan päätellä, että useimmat tuomioistuimet langettavat 336 §:n nojalla vankeustuomioita.[[49]](#footnote-49)

Lakimiehen mukaan monissa tapauksissa on nähtävissä, että ehdollisia vankeustuomioita on kumottu muutoksenhakutuomioistuimessa ja muutettu ehdottomiksi vankeusrangaistuksiksi.[[50]](#footnote-50) Ehdollinen rangaistus voidaan määrätä, jos henkilö on rikosasian vireillepanon jälkeen täyttänyt sotilasvelvollisuutensa ja palvelee oikeudenkäynnin aikana Ukrainan asevoimissa.[[51]](#footnote-51)

Julkisesti saatavilla olevista lähteistä on löydettävissä useita mainintoja liikekannallepanon välttelystä langetetuista tuomioista. Esimerkiksi helmikuussa 2025 Lvivin alueella mies tuomittiin kolmen vuoden vankeusrangaistukseen hänen kieltäydyttyään mobilisaatiosta. Mies oli käynyt elokuussa 2024 rekrytointikeskuksessa saadakseen sotilaspassin työpaikkaa varten. Sen jälkeen hän kävi lääkärintarkastuksessa, jossa hänet todettiin palveluskelpoiseksi. Mies kieltäytyi vastaanottamasta niin sanottua taistelukutsukirjettä, minkä seurauksena hänen todettiin rikkoneen lakia.[[52]](#footnote-52) Marraskuussa 2024 H’melnytskyin alueella sotilaslääketieteellisessä lautakunnassa palveluskelpoiseksi todetulle ja taistelukutsukirjeen saaneelle miehelle langetettiin neljän vuoden vankeusrangaistus, koska hän ei saapunut rekrytointikeskukseen, josta hänet piti lähettää edelleen sotilasyksikköön.[[53]](#footnote-53) Lokakuussa 2024 Kiovan poliisin viestintäosasto ilmoitti pääkaupungin tuomioistuinten antaneen seitsemän tuomioita miehille, jotka välttelivät mobilisaatiota. Uutisessa mainitaan yhden tuomioista olleen neljä vuotta ja toisen viisi vuotta vankeutta. Muiden tuomioiden pituutta ei mainita uutisessa.[[54]](#footnote-54)

# Onko liikekannallepanon välttelijöihin tai liikekannallepanon välttelystä tuomittuihin raportoitu kohdistuneen oikeudenloukkauksia? Onko rangaistuskäytäntöihin liittyen raportoitu oikeudenloukkauksista?

Tanskan maahanmuuttoviraston vuonna 2024 julkaisemassa raportissa kuvaillaan, että haastatelluilla lähteillä ei ollut yhteneväistä näkemystä siitä, kuinka yleisiä pakottamiseen ja väkivaltaan perustuvat mobilisointimenetelmät olivat. Ylipäänsä pakkovärväyksen määritelmä on epäselvä. Raportissa pakkovärväyksellä viitataan värväykseen, johon liittyy suoraa uhkailua, väkivaltaa ja aggressiota. Kolmen haastatellun lähteen mukaan pakkovärväys oli haastatteluhetkellä marraskuussa 2023 aiempaan yleisempää. On raportoitu, että armeijan rekrytoijat ovat tulleet yhä aggressiivisemmiksi rekrytointitavoissaan ja käyttävät laittomia menetelmiä. Niiden käyttö yhdistetään armeijan henkilöstöpulaan. Toisaalta eräs ukrainalainen kansalaisjärjestö uskoi väkivaltaisten ja aggressiivisten rekrytointimenetelmien loppuneen tai ainakin vähentyneen marraskuuhun 2023 mennessä. Kuitenkin saman lähteen mukaan pakottavan ja mielivaltaisen mobilisoinnin ongelmat ovat laajalle levinneitä koko yhteiskunnassa. Erään tutkivan journalistin mukaan väkivaltaista pakkovärväystä ei tapahdu usein, vaikka esimerkkejä siitä onkin ollut. Esimerkkejä pakottavista ja väkivaltaisista rekrytointimenetelmistä ovat tilanteet, joissa henkilöitä otetaan kiinni kadulta, uhkaillaan ja pahoinpidellään, pidätetään tahdonvastaisesti kiinniotettuina, määrätään matkustuskieltoihin, pakotetaan menemään rekrytointikeskuksiin ja painostetaan allekirjoittamaan kutsukirjeet. Haastatellun humanitaarisen kansalaisjärjestön mukaan rekrytointikeskukseen tuoduilla ihmisillä on vain rajalliset mahdollisuudet suojautua pakkovärväykseltä. Lähteen mukaan fyysisen väkivallan käyttöön verrattuna psykologinen painostus on yleisempää, erityisesti tapauksissa, joissa henkilö on pysäytetty tarkastuksen aikana. Ukrainian Helsinki Human Rights Union -ihmisoikeusjärjestön mukaan rekrytointikeskukset voivat pitää ihmisiä pidätettyinä tai kotiarestissa estäen heitä lähtemästä maasta ja pakottaen heidät menemään sotilasjoukkoihin. On myös esimerkkejä laittomista pidätyksistä.[[55]](#footnote-55) Kuten edellä todetaan, Ukrainan oikeusasiamiehen julkaisemassa, vuotta 2023 käsittelevässä raportissa mainitaan rekrytointikeskusten työntekijöiden uhkailleen, käyttäneen väkivaltaa ja kohdistaneen laittomia pidätyksiä henkilöihin sekä vieneen heitä väkisin rekrytointikeskuksiin.[[56]](#footnote-56)

Aggressiivisia värväyskeinoja käsitellään myös tuoreemmissa lähteissä. Esimerkiksi Radio Free Europe/Radio Liberty -uutissivuston lokakuussa 2024 julkaisemassa artikkelissa todetaan, että rekrytointikeskukset suorittavat Ukrainassa ratsioita etsiäkseen miehiä, jotka eivät ole hoitaneet sotilasrekisteröintiään. Internetissä julkaistaan usein videoita, joissa rekrytointikeskusten työntekijät jakavat kutsukirjeitä aggressiivisilla, kieroilla ja joskus väkivaltaisilla tavoilla.[[57]](#footnote-57) The Times -lehden lokakuussa 2024 julkaisemassa Odesaa käsittelevässä artikkelissa kuvaillaan, kuinka viranomaiset pyrkivät saamaan lisää miehiä sotilaspalvelukseen, mutta tekevät sen yhä kyseenalaisemmilla ja väkivaltaisemmilla tavoilla. Lähes päivittäin julkaistaan kertomuksia ja videoita, joissa miehiä pysäytetään kaduilla, pakataan merkitsemättömiin busseihin ja ajetaan kaupungin rekrytointikeskukseen, jossa heidät tarkistetaan ja rekisteröidään mobilisointia varten. Valtaosa pidätetyistä on 25–60-vuotiaita miehiä, jotka eivät ole päivittäneet sotilasrekisteritietojaan toukokuussa 2024 voimaan astuneen lain vaatimusten mukaisesti.[[58]](#footnote-58)

European Bureau for Conscientious Objection -järjestön vuosiraportissa todetaan, että joitakin rekrytointikeskuksiin pidätettyjä ihmisiä on kuollut, ja yhdessä tapauksessa henkilö vaipui koomaan, ilmeisesti epäinhimillisen kohtelun ja nälkälakon seurauksena protestoituaan mielivaltaista pidätystä vastaan.[[59]](#footnote-59) Helmikuussa 2025 Tšernivtsin alueen viranomaisten uutisoitiin tutkivan tapausta, jossa 32-vuotias mies kuoli rekrytointikeskuksessa. Mies oli etsintäkuulutettu liikekannallepanon välttelystä, ja hän saapui rekrytointikeskukseen selvittääkseen sotilasrekisteritietonsa. Esitietojen mukaan mies alkoi voida pahoin ja menetti tajuntansa lääkärintarkastuksen aikana, minkä jälkeen hän kuoli elvytystoimista huolimatta. The Kyiv Independent -uutissivuston mukaan tapaus on jatkoa useille asevelvollisten kuolemille, joiden väitetään johtuneen rekrytointikeskuksissa tapahtuneista pahoinpitelyistä. Kesäkuussa 2024 Žytomyrin alueen viranomaiset aloittivat tutkinnan 32-vuotiaan miehen kuoltua rekrytointikeskuksessa. Miehen omaiset syyttivät rekrytointikeskusta miehen kuolemasta väittäen, että hänet oli pahoinpidelty.[[60]](#footnote-60) Helmikuussa 2024 Ternopilin alueella 49-vuotias mies kuoli rekrytointikeskuksessa vietettyään siellä useita päiviä. Miehen kerrottiin olevan epileptinen, mutta kaikkialta hänen ruumiistaan löytyi mustelmia. Ternopilin syyttäjänvirasto tutkii rekrytointikeskuksen työntekijöiden toimia mahdollisen vallan väärinkäytön vuoksi.[[61]](#footnote-61)

Ukrainan korkein neuvosto on rekisteröinyt lakiesityksen, jossa säädetään rekrytointikeskusten virkamiesten rikosoikeudellisesta vastuusta mobilisointimenettelyn rikkomisesta. Lakiesityksellä halutaan torjua ilmiötä, jossa asevelvollisia miehiä otetaan kiinni suoraan kaduilta, minkä jälkeen heidät lähetetään nopean lääkärintarkastuksen jälkeen aktiivipalvelukseen. Korkeimman neuvoston kansallista turvallisuutta ja puolustusta käsittelevän valiokunnan edustajan mukaan lakiesityksen tarkoitus on vähentää kyseisestä ilmiöstä ja rekrytointikeskusten työntekijöiden tekemistä oikeudenloukkauksista johtuvaa yhteiskunnallista tyytymättömyyttä. Rekrytointikeskusten työntekijät ovat valtion viranomaisia, joiden on toimittava lain mukaisesti. Valiokunnan edustajan mukaan on kuitenkin monia tapauksia, joissa lakeja on rikottu.[[62]](#footnote-62)

Julkisesti saatavilla olevista lähteistä ei löydy mainintoja siitä, onko liikekannallepanon välttelyyn liittyvään rangaistuskäytäntöön yhdistetty oikeudenloukkauksia.

# Onko vakaumuksellisista syistä aseista kieltäytyvillä mahdollisuus välttää liikekannallepano tai asepalvelus kokonaan?

Ukrainan perustuslaissa todetaan, että jos asevelvollisuuden suorittaminen on ristiriidassa kansalaisen uskonnollisen vakaumuksen kanssa, tulee hänelle tarjota vaihtoehtoinen, ei-sotilaallinen palvelus.[[63]](#footnote-63) Vaihtoehtoisesta palveluksesta säätävässä laissa tämä perustuslaillinen oikeus vaihtoehtoiseen palvelukseen sallitaan kuitenkin vain tiettyjen uskontokuntien jäsenille. Lain mukaan Ukrainan kansalaisilla on oikeus vaihtoehtoiseen palvelukseen, jos asepalveluksen suorittaminen on ristiriidassa heidän uskonnollisen vakaumuksensa kanssa, ja nämä kansalaiset kuuluvat Ukrainan lainsäädännön mukaisesti toimiviin uskonnollisiin järjestöihin, joiden uskomukset eivät salli aseiden käyttöä.[[64]](#footnote-64) Ukrainan ministerikabinetti on antanut päätöslauselman, jossa on listattu kyseiset uskonnolliset järjestöt.[[65]](#footnote-65)

Vaihtoehtoisesta palveluksesta säätävässä laissa todetaan, että sota- tai poikkeustilan aikana voidaan asettaa rajoituksia kansalaisten oikeudelle suorittaa vaihtoehtoista palvelusta.[[66]](#footnote-66) Vaikka tällaisia asetuksia ei ole rajoitettu, niin käytännössä aseistakieltäytymistä vakaumuksellisista syistä ja oikeutta vaihtoehtoiseen palvelukseen ei ole tunnustettu Ukrainassa Venäjän täysimittaisen hyökkäyksen alkamisen jälkeen. Tämänhetkisen liikekannallepanon aikana hakemuksia vaihtoehtoiseen palvelukseen ei ole hyväksytty. Vapautusta armeijasta omantunnon syistä ei ole sallittu Ukrainassa koskaan. Vakaumuksellisista syistä palveluksesta kieltäytymisestä rangaistaan rikoslain nojalla, sillä henkilöitä pidetään asepalveluksen välttelijöinä. Ukrainan puolustusministeriö on todennut elokuussa 2022 päivätyssä, rekrytointikeskuksille osoitetussa kirjeessä, että koska Ukrainassa varusmiespalvelus on keskeytetty, ei vaihtoehtoista palvelusta voida soveltaa.[[67]](#footnote-67) Vapautusta aseistakieltäytymisen perusteella ei sallita edes niiden uskontojen kohdalla, jotka muutoin oikeuttaisivat vapautukseen Ukrainan kansallisen lainsäädännön nojalla.[[68]](#footnote-68)

Heinäkuussa 2024 uutisoitiin Ukrainan korkeimman oikeuden julkaisseen katsauksen oikeuskäytännöstä. Yksi katsauksessa käsitellyistä kysymyksistä on kieltäytyminen asepalveluksesta uskonnollisista syistä. Oikeuskäytännössä uskonnolliseen järjestöön kuuluvan henkilön kieltäytyminen asepalveluksesta katsotaan mobilisaation välttelyksi. Uutisessa todetaan, että tiedossa on lukuisia tapauksia, joissa henkilöitä on rangaistu heidän kieltäydyttyään asepalveluksesta uskonnollisista syistä.[[69]](#footnote-69)

Uskonnonvapauskysymyksiin keskittyvän Forum 18 -järjestön lokakuussa 2024 julkaisemassa artikkelissa todetaan, että tiedossa on yli 500 vuoden 2022 helmikuun jälkeen avattua rikosasiaa vakaumuksellisista syistä mobilisoinnista kieltäytyneitä aseistakieltäytyjiä vastaan. Syytteet on nostettu rikoslain 336 §:n nojalla. Näistä tiedossa olevista tapauksista tähän mennessä tuomioistuimeen on viety yhteensä 89 rikosasiaa, jotka koskevat 86 henkilöä. Henkilöistä yhdeksän on tuomittu vankeuteen, 11 ehdolliseen vankeuteen ja kolme vapautettu syytteistä. Yhdessä tapauksessa rikossyytteistä luovuttiin lääketieteellisten syiden vuoksi. Yhteensä 66 tapausta odottaa vielä oikeudenkäynnin käsittelyä. Lisäksi poliisi on aloittanut rikostutkintoja satojen henkilöiden kohdalla. Rikosasioiden määrän kerrotaan kasvaneen vuoden 2024 kesästä lähtien. Rikosasioiden määrän kasvu on yhdistetty yleisen syyttäjäviraston paikallisille syyttäjille kesällä 2024 lähettämään kirjeeseen, jossa syyttäjiä kehotetaan ryhtymään toimiin, jos paikalliset tuomioistuimet antavat vapauttavia tuomioita aseistakieltäytyjille.[[70]](#footnote-70)

YK:n ihmisoikeusvaltuutetun (OHCHR) joulukuussa 2024 julkaisemassa, Ukrainan ihmisoikeustilannetta käsittelevässä raportissa todetaan, että pelkästään raportointiajalla syys–marraskuussa 2024 tuomioistuimet langettivat viisi tuomiota asepalveluksen välttelystä aseistakieltäytyjille. Tuomitut kuuluivat uskonnollisiin yhteisöihin, jotka muutoin olisivat Ukrainan lainsäädännön mukaan oikeutettuja vaihtoehtoiseen palvelukseen. Henkilöt tuomittiin yhdestä kolmeen vuoden vankeusrangaistuksiin. Kolmessa tapauksessa tuomioistuimet korostivat muun muassa sitä, että vakaumuksellisista syistä aseistakieltäytymisestä liikekannallepanon ja sotatilalain aikana ei ole säädetty lainsäädännössä. Yhdessä tapauksessa tuomioistuin katsoi, että aseistakieltäytyminen itsessään oli todiste siitä, että henkilöllä oli aikomus välttää asepalvelusta, kun taas toisessa tapauksessa se ei käsitellyt lainkaan vastaajan aseistakieltäytymistä koskevia perusteluja.[[71]](#footnote-71)

Syys–marraskuun 2024 raportointiajalla OHCHR dokumentoi tämän lisäksi tapauksia, joissa viisi miestä määrättiin sotilastehtäviin ja siirrettiin sotilaskoulutuslaitoksiin sen jälkeen, kun he olivat yrittäneet kieltäytyä asepalveluksen suorittamisesta vakaumuksellisista syistä. Kaikissa tapauksissa värväyksestä vastaava sotilashenkilöstö pidätti miehiä mielivaltaisesti kahdesta neljään päivään, ja miehet joutuivat kaltoinkohdelluiksi tai kidutetuiksi. Miehiä uhattiin väkivallalla ja etulinjaan lähettämisellä, ja neljää heistä hakattiin, tukehdutettiin ja raahattiin lattialla.[[72]](#footnote-72)

Lokakuussa 2024 julkaistussa artikkelissa Forum 18 -järjestö kertoo, että rekrytointikeskukseen vietäessä tai sinne kutsuttaessa asepalvelusta vastustavat miehet pyytävät vaihtoehtoista palvelusta perustuslakiin vedoten. Jotkut aseistakieltäytyjistä ovat valmiita palvelemaan armeijassa muissa kuin taistelutehtävissä, ilman aseita ja vannomatta sotilasvalaa. Rekrytointikeskuksen virkamiehet painostavat miehiä tyypillisesti allekirjoittamaan asiakirjoja, jotta heidät voidaan kutsua armeijaan. Jos he kieltäytyvät, siirretään heidät usein vastoin heidän tahtoaan sotilasyksiköihin tai sotilaskoulutuskeskuksiin. Siellä aseistakieltäytyjiin kohdistetaan yleensä mielivaltaisia pidätyksiä, painostusta, uhkailua ja kidutusta.[[73]](#footnote-73)

Forum 18 -järjestön mukaan aseistakieltäytyjiä voidaan pitää vangittuina viikkoja tai kuukausia, kun heitä painostetaan hyväksymään asepalveluksen suorittaminen. Ainakin kahta aseistakieltäytyjää on uhattu ampumisella heidän kieltäytyessään ilmoittautumasta palvelukseen. Eräs protestanttijohtaja kertoo sotilaskoulutukseen viedyistä protestanttimiehistä, joita pidettiin vankilamaisissa oloissa. Joissakin tapauksissa pidätys kesti kahdesta kolmeen kuukautta. Sotilaskoulutuskeskuksessa miehiä painostettiin voimakkaasti vannomaan sotilasvala ja tarttumaan aseisiin. Protestanttijohtajan mukaan joitakin miehiä hakattiin. Osa miehistä päästettiin lopulta vapaaksi. Eräs protestanttipastori taas kertoo tuntevansa useita aseistakieltäytyjiä, joita on pahoinpidelty sotilasyksiköissä. Hänen mukaansa tilanne on vuonna 2024 ollut pahempi, kuin aiempina vuosina. Eräässä tapauksessa sotilashenkilöstö uhkasi tappaa aseistakieltäytyjän, jos tämä puhuu kokemastaan kidutuksesta. Artikkelissa mainitaan esimerkkinä myös seitsemännen päivän adventisti, joka kertoo tulleensa kidutetuksi rekrytointikeskuksessa. Mies sidottiin sänkyyn ketjuilla, ja häntä hakattiin ja potkittiin päähän ja vartaloon.[[74]](#footnote-74)

Forum 18 -järjestön mukaan Ukrainan armeija on sallinut muutamien miesten palvella tehtävissä, jotka eivät ole heidän vakaumuksensa vastaisia. Esimerkiksi erään baptistin on sallittu työskennellä ajoneuvoja korjaavassa pataljoonassa, ja hänen ei kerrota joutuneen kärsimään painostuksesta vakaumuksensa vuoksi.[[75]](#footnote-75)

## Lähteet

BBC

16.1.2025. *Обмежено придатні мають пройти ВЛК до 5 лютого. Як це зробити і чи є ризик втратити бронь*. <https://www.bbc.com/ukrainian/articles/crlk3xd42dko> (käyty 20.2.2025).

9.11.2024. *Кого з жінок уже можуть мобілізувати. Пояснюємо.* <https://www.bbc.com/ukrainian/articles/c154l7w53qvo> (käyty 14.2.2025).

30.10.2024. *Чи зможе Україна мобілізувати ще 160 тисяч бійців.* <https://www.bbc.com/ukrainian/articles/c4gxwkd0x95o> (käyty 14.2.2025).

21.9.2024. *Коли буде демобілізація в армії та що гальмує цей процес.* <https://www.bbc.com/ukrainian/articles/c4glxz9n463o> (käyty 20.2.2025).

19.6.2024. *ТЦК мобілізує в армію хлопців до 25 років, які не служили. Чи це законно.* <https://www.bbc.com/ukrainian/articles/c2qqe5w433ko> (käyty 20.2.2025).

18.5.2024. *В Україні починається мобілізація по-новому: 10 ключових питань.* <https://www.bbc.com/ukrainian/articles/cd1315gz1qvo> (käyty 20.2.2025).

11.4.2024. *Новый закон о мобилизации в Украине: зачем его приняли и что он меняет?* <https://www.bbc.com/russian/articles/cw4rlnjexr9o> (käyty 14.2.2025).

The Danish Immigration Service (DIS)

3/2024. *Ukraine – Mobilisation*. <https://us.dk/media/t1ihlhsq/ukraine-mobilisation-2024-til-usdk.pdf> (käyty 13.2.2025).

6/2023. *Ukraine - Exit rules, exemptions from military service/mobilization during martial law, documentation, punishment of evaders and deserters from military service.* <https://us.dk/media/ah1dhhgs/ukraine_coi-ffm-report-june-2023.pdf> (käyty 13.2.2025).

DW (Deutsche Welle) 21.11.2024. *Чи зможе ліквідація ТЦК допомогти мобілізації?* <https://www.dw.com/uk/ci-zmoze-likvidacia-tck-dopomogti-mobilizacii/a-70852352> (käyty 20.2.2025).

European Bureau for Conscientious Objection (EBCO)

15.8.2024. *Annual Report: Conscientious Objection to Military Service in Europe 2023/24.* <https://ebco-beoc.org/sites/ebco-beoc.org/files/2024-05-15-EBCO_Annual_Report_2023-24.pdf> (käyty 14.2.2025).

21.3.2022. *Annual Report: Conscientious Objection to Military Service in Europe 2021.* <https://www.ebco-beoc.org/sites/ebco-beoc.org/files/attachments/2022-03-21-EBCO_Annual_Report_2021.pdf> (käyty 14.2.2025).

Forum 18

30.10.2024. *UKRAINE: About 300 criminal cases against conscientious objectors.* <https://www.forum18.org/archive.php?article_id=2939> (käyty 11.2.2025).

18.10.2024. *UKRAINE: Recruitment offices, military detain, pressure and torture conscientious objectors*. <https://www.forum18.org/archive.php?article_id=2937> (käyty 11.2.2025).

The Kyiv Independent

7.2.2025. *Police investigate death of 32-year-old man at military enlistment office.* <https://kyivindependent.com/police-investigate-death-of-32-year-old-man-at-chernivtsi-recruitment-center/> (käyty 20.2.2025).

7.5.2024. *Man dies at military enlistment office in Dnipropetrovsk Oblast due to 'rapid health deterioration'’*. <https://kyivindependent.com/man-dies-at-military-enlistment-office-in-dnipropetrovsk-oblast/> (käyty 20.2.2025).

LB.ua 24.5.2024. *В Україні більше не буде строкової служби. Що впровадять натомість і як це може вплинути на досвід молоді в армії.* <https://lb.ua/society/2024/05/24/614723_ukraini_bilshe_bude_strokovoi.html> (käyty 14.2.2025).

Oboz.ua 4.2.2025. *Борьба с противозаконными методами мобилизации: удастся ли Раде решить проблему "бусификации".* <https://war.obozrevatel.com/za-busifikatsiyu-rukovoditeli-ttsk-smogut-poluchit-do-8-let.htm> (käyty 14.2.2025).

Office of the United Nations High Commissioner for Human Rights (OHCHR) 31.12.2024. *REPORT ON THE HUMAN RIGHTS SITUATION IN UKRAINE 1 September to 30 November 2024.* <https://ukraine.ohchr.org/sites/default/files/2024-12/PR41%20Ukraine%202024-12-31.pdf> (käyty 10.2.2025).

Ombudsman of Ukraine 2024. *ЩОРІЧНА ДОПОВІДЬ про стан додержання та захисту прав і свобод людини і громадянина в Україні у 2023 році.* <https://ombudsman.gov.ua/report-2023/images/documents/annual-report-2023.pdf> (käyty 20.2.2025).

Pravo.ua 9.5.2024. *Військовий облік для жінок: все, що треба знати.* <https://pravo.ua/viiskovyi-oblik-dlia-zhinok-vse-shcho-treba-znaty/> (käyty 20.2.2025).

RegioNews 11.2.2025. *Отказался взять повестку: жителя Львовщины приговорили к заключению из-за уклонения от мобилизации.* <https://regionews.ua/rus/news/lvovshchina/1739285470-otkazalsya-vzyat-povestku-zhitelya-lvovshchiny-prigovorili-k-zaklyucheniyu-iz-za-ukloneniya-ot-mobilizatsii> (20.2.2025).

The Times 3.10.2024. *Conscription tactics get dirty as war-weary Ukrainians defy draft.* <https://web.archive.org/web/20250211220051/https:/www.thetimes.com/world/russia-ukraine-war/article/conscription-tactics-get-dirty-as-war-weary-ukrainians-defy-draft-8zb26rt2p> (käyty 13.2.2025).

Ukraina

11.4.2024. *Про внесення змін до деяких законодавчих актів України щодо окремих питань проходження військової служби, мобілізації та військового обліку.* <https://zakon.rada.gov.ua/laws/show/3633-IX#Text> (käyty 20.2.2025).

24.2.2022a. *УКАЗ ПРЕЗИДЕНТА УКРАЇНИ №64/2022. Про введення воєнного стану в Україні.* <https://www.president.gov.ua/documents/642022-41397> (käyty 14.2.2025).

24.2.2022b. *УКАЗ ПРЕЗИДЕНТА УКРАЇНИ №69/2022. Про загальну мобілізацію.* <https://www.president.gov.ua/documents/692022-41413> (käyty 14.2.2025).

5.4.2001. *КРИМІНАЛЬНИЙ КОДЕКС УКРАЇНИ.* <https://zakon.rada.gov.ua/laws/show/en/2341-14?lang=uk#Text> (käyty 14.2.2025).

10.11.1999. *Про затвердження нормативно-правових актів щодо застосування Закону України "Про альтернативну (невійськову) службу".* <https://zakon.rada.gov.ua/laws/show/2066-99-%D0%BF#Text> (käyty 11.2.2025).

28.6.1996. *КОНСТИТУЦІЯ УКРАЇНИ.* <https://zakon.rada.gov.ua/laws/show/en/254%D0%BA/96-%D0%B2%D1%80?lang=uk#Text> (käyty 13.2.2025).

21.10.1993. *Про мобілізаційну підготовку та мобілізацію.* <https://zakon.rada.gov.ua/laws/show/en/3543-12?lang=uk#Text> (käyty 13.2.2025).

25.3.1992. *Про військовий обов'язок і військову службу.* <https://zakon.rada.gov.ua/laws/show/en/2232-12?lang=uk#Text> (käyty 13.2.2025).

12.12.1991. *Про альтернативну (невійськову) службу.* [https://zakon.rada.gov.ua/laws/show/en/1975-12?lang=uk#Texthttps://zakon.rada.gov.ua/laws/show/en/1975-12?lang=uk#Text](https://zakon.rada.gov.ua/laws/show/en/1975-12?lang=uk#Texthttps://zakon.rada.gov.ua/laws/show/en/1975-12?lang=uk) (käyty 10.2.2025).

7.12.1984. *Кодекс України про адміністративні правопорушення.* <https://zakon.rada.gov.ua/laws/show/80731-10#Text> (käyty 14.2.2025).

Radio Free Europe/Radio Liberty (RFE/RL) 18.10.2024. *Men Dragged Off The Street As Ukraine Tries To Tackle Manpower Crisis At The Front*. <https://www.rferl.org/a/ukraine-military-manpower-crisis-pressgang-recruitment/33161193.html> (käyty 13.2.2025).

Visit Ukraine 21.11.2024. *Who is eligible for deferment from mobilisation in 2024: updated rules and how to get an electronic deferment through Reserve+.* <https://visitukraine.today/blog/3189/who-is-not-subject-to-conscription-in-2024-and-how-to-get-a-deferment#there-are-no-more-limited-eligibility-categories-what-happens-now> (käyty 20.2.2025).

Znaj.ua 11.2.2024. *Какие правила мобилизации военнообязанных не служили.* <https://ternopol.znaj.ua/ru/505193-yaki-pravila-mobilizaciji-viyskovozobov-yazanih-shcho-ne-sluzhili> (käyty 14.2.2025).

\*\*\*

24 Канал [24 Kanal] 13.9.2024. "*Бойова" повістка: що це за документ і як його вручають.* <https://24tv.ua/shho-take-boyova-povistka-yak-yiyi-vruchayut_n2640484> (käyty 14.2.2025).

Бачинський та партнери [Batšynskyi ta partnery] 10.2.2025. *Відмова від повістки: які можуть бути наслідки.* <https://legalaid.ua/ua/vidmova-vid-povistky-yaki-mozhut-buty-naslidky/> (käyty 20.2.2025).

Громадське радіо [Hromadske radio] 16.12.2024. *Базова військова служба для студентів: якою вона буде з 2025 року.* <https://hromadske.radio/news/2024/12/16/bazova-viyskova-sluzhba-dlia-studentiv-iakoiu-vona-bude-z-2025-roku> (käyty 14.2.2025).

РБК-Україна [RBK-Ukrajina]

19.2.2025. *Обжалование решения о мобилизации: как действовать, если вас незаконно забрали в армию*. <https://www.rbc.ua/ukr/news/oskarzhennya-rishennya-mobilizatsiyu-k-diyati-1739979619.html> (käyty 20.2.2025).

31.1.2025. *Яке покарання передбачене за ухилення від мобілізації в Україні: роз’яснення адвоката.* <https://www.rbc.ua/rus/news/ke-pokarannya-peredbachene-uhilennya-vid-1738305315.html> (käyty 20.2.2025).

27.1.2025. *Мобилизация до 25 лет: юрист объяснил, кого могут забрать в армию.* <https://www.rbc.ua/ukr/news/mobilizatsiya-25-rokiv-yurist-poyasniv-kogo-1737974818.html> (käyty 20.2.2025).

30.11.2024. *В тюрьму на пять лет. Кому "светит" реальный срок за уклонение от мобилизации.* <https://www.rbc.ua/ukr/news/tyurmi-p-yat-rokiv-kogo-mozhut-uv-yazniti-1732801721.html> (käyty 14.2.2025).

8.10.2024. *Правило мобілізації. Який призовний вік в Україні у 2024 році.* <https://www.rbc.ua/rus/news/pravilo-mobilizatsiyi-kiy-prizovniy-vik-ukrayini-1728398114.html> (käyty 14.2.2025).

ТСН [TSN] 24.5.2024. *Базова військова підготовка – замість строкової служби: що це таке і хто повинен пройти.* <https://tsn.ua/exclusive/bazova-viyskova-pidgotovka-zamist-strokovoyi-sluzhbi-scho-ce-take-i-hto-maye-proyti-2585667.html> (käyty 14.2.2025).

Українська правда [Ukrajinska pravda]

15.1.2025. *Рада в очередной раз поддержала продление военного положения и мобилизации*. <https://www.pravda.com.ua/rus/news/2025/01/15/7493639/> (käyty 13.2.2025).

5.11.2024. *Мобілізація жінок: кого можуть призвати на службу та за яких умов.* <https://life.pravda.com.ua/society/mobilizaciya-zhinok-v-ukrajini-kogo-mozhut-prizvati-301066/> (käyty 13.2.2025).

УНІАН [UNIAN]

30.12.2024*. В Хмельницкой области мужчина не пришел в ТЦК, потому что не ходили автобусы: как его наказали*. <https://www.unian.net/society/na-hmelnichchini-cholovik-ne-priyshov-v-tck-bo-ne-hodili-avtobusi-yak-yogo-pokarali-12868902.html> (käyty 13.2.2025).

25.10.2024. *В Киеве вынесены первые приговоры уклонистам.* <https://www.unian.net/society/novosti-kieva-v-stolice-vyneseny-pervye-prigovory-uklonistam-novosti-kieva-12799650.html> (käyty 13.2.2025).

19.7.2024. *Мобилизация в Украине: Верховный суд поставил точку в отказе от службы из-за религии.* <https://www.unian.net/society/uklonenie-ot-mobilizacii-iz-za-religii-v-verhovnom-sude-postavili-tochku-12701562.html> (käyty 11.2.2025).

Харківська правозахисна група [H’arkivska pravozah’ysna hrupa] 18.5.2024. *Закон про мобілізацію: Аналіз Харківської правозахисної групи.* <https://khpg.org/1608813683> (käyty 13.2.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Ukraina 28.6.1996, 65 §. [↑](#footnote-ref-1)
2. Ukraina 25.3.1992; Ukraina 21.10.1993. [↑](#footnote-ref-2)
3. Ukraina 25.3.1992, 14 §. [↑](#footnote-ref-3)
4. Ukraina 25.3.1992, 22 §. [↑](#footnote-ref-4)
5. Ukraina 24.2.2022a; Ukraina 24.2.2022b. [↑](#footnote-ref-5)
6. Українська правда 15.1.2025. [↑](#footnote-ref-6)
7. ТСН 24.5.2024; DIS 3/2024, s. 17. [↑](#footnote-ref-7)
8. EBCO 21.3.2022, s. 62–63. [↑](#footnote-ref-8)
9. Ukraina 25.3.1992; LB.ua 24.5.2024; Громадське радіо 16.12.2024; ТСН 24.5.2024. [↑](#footnote-ref-9)
10. BBC 18.5.2024. [↑](#footnote-ref-10)
11. Vuonna 2022 entiset sotilaskomissariaatit korvattiin Ukrainassa alueellisilla rekrytointi- ja sosiaalitukikeskuksilla (ukr. Територіальний центр комплектування та соціальної підтримки; transl. Terytorialnyi tsentr komplektuvannja ta sotsialnoji pidtrymky) (DW 21.11.2024). Tässä kyselyvastauksessa alueellisiin rekrytointi- ja sosiaalitukikeskuksiin viitataan lyhyesti rekrytointikeskuksina. [↑](#footnote-ref-11)
12. BBC 11.4.2024. [↑](#footnote-ref-12)
13. BBC 18.5.2024; BBC 19.6.2024; РБК-Україна 8.10.2024; РБК-Україна 27.1.2025. [↑](#footnote-ref-13)
14. DIS 3/2024, s. 17. [↑](#footnote-ref-14)
15. Ukraina 25.3.1992, 1 §; DIS 6/2023, s. 21–22; Pravo.ua 9.5.2024. [↑](#footnote-ref-15)
16. Ukraina 25.3.1992, 1 §. [↑](#footnote-ref-16)
17. Ukraina 11.4.2024; BBC 9.11.2024; Pravo.ua 9.5.2024; Українська правда 5.11.2024. [↑](#footnote-ref-17)
18. DIS 3/2024, s. 21. [↑](#footnote-ref-18)
19. Ukraina 21.10.1993, 23 §. [↑](#footnote-ref-19)
20. DIS 3/2024, s. 35. [↑](#footnote-ref-20)
21. DIS 3/2024, s. 32–34. [↑](#footnote-ref-21)
22. Ombudsman of Ukraine 2024, s. 76–78. [↑](#footnote-ref-22)
23. Visit Ukraine 21.11.2024. [↑](#footnote-ref-23)
24. BBC 16.1.2025; BBC 18.5.2024. [↑](#footnote-ref-24)
25. BBC 21.9.2024; DIS 3/2024, s. 38; EBCO 15.8.2024, s. 152. [↑](#footnote-ref-25)
26. DIS 3/2024, s. 24. [↑](#footnote-ref-26)
27. EBCO 15.8.2024, s. 152; DIS 3/2024, s. 22–23. [↑](#footnote-ref-27)
28. DIS 3/2024, s. 23. [↑](#footnote-ref-28)
29. EBCO 15.8.2024, s. 152. [↑](#footnote-ref-29)
30. Znaj.ua 11.2.2024. [↑](#footnote-ref-30)
31. РБК-Україна 19.2.2025. [↑](#footnote-ref-31)
32. DIS 3/2024, s. 24. [↑](#footnote-ref-32)
33. DIS 3/2024, s. 51. [↑](#footnote-ref-33)
34. RFE/RL 18.10.2024. [↑](#footnote-ref-34)
35. BBC 30.10.2024. [↑](#footnote-ref-35)
36. DIS 3/2024, s. 16–17. [↑](#footnote-ref-36)
37. DIS 3/2024, s. 45. [↑](#footnote-ref-37)
38. Ukraina 7.12.1984, 210 §, 210-1 §; BBC 18.5.2024. [↑](#footnote-ref-38)
39. Ukraina 5.4.2001, 336 §. [↑](#footnote-ref-39)
40. DIS 3/2024, s. 45; 24 Канал 13.9.2024. [↑](#footnote-ref-40)
41. 24 Канал 13.9.2024; Бачинський та партнери 10.2.2025. [↑](#footnote-ref-41)
42. 24 Канал 13.9.2024. [↑](#footnote-ref-42)
43. 24 Канал 13.9.2024; РБК-Україна 31.1.2025; РБК-Україна 30.11.2024; DIS 3/2024, s. 46. [↑](#footnote-ref-43)
44. 24 Канал 13.9.2024. [↑](#footnote-ref-44)
45. DIS 6/2023, s. 57. [↑](#footnote-ref-45)
46. Харківська правозахисна група 18.5.2024; BBC 18.5.2024. [↑](#footnote-ref-46)
47. DIS 6/2023, s. 77. [↑](#footnote-ref-47)
48. РБК-Україна 30.11.2024. [↑](#footnote-ref-48)
49. РБК-Україна 31.1.2025. [↑](#footnote-ref-49)
50. РБК-Україна 30.11.2024. [↑](#footnote-ref-50)
51. РБК-Україна 31.1.2025. [↑](#footnote-ref-51)
52. RegioNews 11.2.2025. [↑](#footnote-ref-52)
53. УНІАН 30.12.2024. [↑](#footnote-ref-53)
54. УНІАН 25.10.2024. [↑](#footnote-ref-54)
55. DIS 3/2024, s. 26–28. [↑](#footnote-ref-55)
56. DIS 6/2023, s. 76–78. [↑](#footnote-ref-56)
57. RFE/RL 18.10.2024. [↑](#footnote-ref-57)
58. The Times 3.10.2024. [↑](#footnote-ref-58)
59. EBCO 15.8.2024, s. 154. [↑](#footnote-ref-59)
60. The Kyiv Independent 7.2.2025. [↑](#footnote-ref-60)
61. The Kyiv Independent 7.5.2024. [↑](#footnote-ref-61)
62. Oboz.ua 4.2.2025. [↑](#footnote-ref-62)
63. Ukraina 28.6.1996, 35 §. [↑](#footnote-ref-63)
64. Ukraina 12.12.1991, 2 §. [↑](#footnote-ref-64)
65. Ukraina 10.11.1999. Päätöslauselmassa listataan seuraavat uskonnolliset järjestöt: adventisti-reformistit (ukr. Адвентисти-реформисти); seitsemännen päivän adventistit (ukr. Адвентисти сьомого дня); evankeliset kristityt (ukr. Євангельські християни); evankeliset kristitty-baptistit (ukr. Євангельські християни-баптисти); katuvaiset eli Pyhän Hengen slaavilaisen kirkon jäsenet (ukr. Покутники); Jehovan todistajat (ukr. Свідки Єгови); karismaattiset kristilliset kirkot sekä kirkot, jotka rinnastetaan niihin sääntöjensä mukaan (ukr. Харизматичні християнські церкви та церкви, прирівнені до них згідно із зареєстрованимистатутами); evankelisen uskon kristityt sekä kirkot, jotka rinnastetaan niihin sääntöjensä mukaan (ukr. Християни віри євангельської та церкви, прирівнені до них згідно із зареєстрованими статутами); evankelisen uskon kristityt (ukr. Християни євангельської віри) ja Krishna-tietoisuuden yhteisö (ukr. Товариство Свідомості Крішни). [↑](#footnote-ref-65)
66. Ukraina 12.12.1991, 1 §. [↑](#footnote-ref-66)
67. DIS 3/2024, s. 44–45; EBCO 15.8.2024, s. 150–151. [↑](#footnote-ref-67)
68. OHCHR 31.12.2024, s. 21. [↑](#footnote-ref-68)
69. УНІАН 19.7.2024. [↑](#footnote-ref-69)
70. Forum 18 30.10.2024. [↑](#footnote-ref-70)
71. OHCHR 31.12.2024, s. 21–22. [↑](#footnote-ref-71)
72. OHCHR 31.12.2024, s. 22. [↑](#footnote-ref-72)
73. Forum 18 18.10.2024. [↑](#footnote-ref-73)
74. Forum 18 18.10.2024. [↑](#footnote-ref-74)
75. Forum 18 30.10.2024. [↑](#footnote-ref-75)